**BESZÁMOLÓ 2015**

*Magyar Szociológiai Társaság Ifjúságszociológiai Szakosztálya*

Az MSZT Ifjúságszociológiai Szakosztály 2011 szeptemberében alakult, jelenleg 14 tagja van. A szakosztály olyan együttműködés, amely tagjai érdeklődésének metszetében a családon és iskolán túli, ún. harmadlagos szocializációs közeg áll, és amely ezt elsősorban a felnőttkort még el nem ért korosztályok kapcsán vizsgálja. A Szakosztály segítséget kíván adni tagjai kutatásaihoz és fejlesztéseihez, megosztva többek közt egymással publikus eredményeiket, támogatva egymás szakmai publikációit, segítve szakmai problémahelyzeteik megoldását.

Az együttműködés nyitott az intézményi együttműködők felé is - legyen az elméletalkotó, alkalmazott kutató, adatbányász, desk researcher, elemző, vagy fejlesztőközpont stb., hogy a különböző műhelyekben felhalmozódott tudást szinergiája okán hasznos befolyást gyakoroljon országos folyamatokra és erősítse a paradigma szakmapolitikai nyilvánosságát. A Szakosztály nyitott az egyetemi hallgatók irányában és érdekelt abban, hogy a kutatások eredményei minél szélesebb nyilvánosság számára elérhetők legyenek.

A Szakosztály 2015-ben is aktívan vette ki a részét a Társaság életéből:

* 2015 január 26. Budapesti Európai Ifjúsági Központ. A Szakosztály szakmai felügyelete és aktív részvétele mellett – a Harmadrészt – Magyar Ifjúság 2012. c. kötet bemutatása. (Nemzeti Ifjúsági Tanács és az Ifjúságszakmai Társaság).
* Előadás az MSZT 2015. évi Közgyűlésén (Murányi István : *Fiatalok populizmusa és radikalizmusa.* Múlt-jelen-jövő (Myplace projekt). MSZT Közgyűlés. Budapest, ELTE TáTK, Novobátzky Károly terem. 2015. január 30.)
* 2015. februárjában, májusában és októberében az Ifjúságszakmai találkozások műhelykonferencia-sorozat soron következő három elemét szerveztük meg.
* 2015. augusztusában a szakosztály gesztorálásával Bükkszentkereszten került sor az Ifjúsági Szakma Országos Találkozójára.
* Megkezdtük a Negyedszázad című kötet szerkesztői munkálatait, kiadását 2016. márciusára tervezzük.
* Megkezdtük a 2016-ban megrendezésre kerülő Összebeszélünk – II. Ifjúságügyi Kongresszus előkészületeit, amely a majdan öt éves szakosztály ünnepi találkozái lehetősége is lesz.

Budapest, 2016. január 20.

Dr. Nagy Ádám, Dr. Murányi István